Diari Oficial de la Generalitat Valenciana


Sumari del DOGV 9987, del 19-11-2024 (2024/12793)

ANUNCI pel qual se sotmeten a nova informació pública les sol·licituds d’autorització administrativa prèvia i autorització administrativa de construcció, corresponents a la infraestructura d’evacuació compartida de dos centrals fotovoltaiques denominades «Santa Ana I» i «Santa Ana II», amb una potència per a instal·lar 4,5 MW cada una. Esta infraestructura d’evacuació compartida s’ubica al terme municipal d’Elx. Expedient ATALFE/2020/33 («Santa Ana I»).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9987

Data del DOGV
:   19-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12709

CVE
:   JYPU-U-1537-22756

Data del document
:   05-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes establits en:

– El Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica.

–  La Llei 24/2013, de 26 de desembre, del sector elèctric.

– El Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica.

– La Llei 21/2013, de 9 de desembre, d’avaluació ambiental.

– La Llei 3/2014, d’11 de juliol, de vies pecuàries de la Comunitat Valenciana.

– La Llei 43/2003, de 21 de novembre, de forests.

– La Llei 14/2003, de 10 d’abril, de patrimoni de la Generalitat, respecte a la utilització i aprofitament dels béns de domini públic.

– I la Llei 39/2015, d’1 d’octubre, del procediment administratiu comú de les administracions públiques,

se sotmeten a nova informació pública les sol·licituds d’autorització administrativa prèvia i d’autorització administrativa de construcció, de la instal·lació elèctrica que s’indica:

Peticionari: European Energy World, SL, NIF A07737105 i amb domicili social en c/ Colón, 1, P8, porta 23, CP 46206 València.

Infraestructura d’evacuació compartida de les centrals fotovoltaiques «Santa Ana I» i «Santa Ana II» a situar en el terme municipal d’Elx (Alacant), per al tram de línia comprés entre la parcel·la 9090 del polígon 163 i l’entrada a la subestació «ST Salades» 20 kV que es tramita en l’ATALFE/2020/33.

Emplaçament del tram modificat de la infraestructura d’evacuació: polígon 163, parcel·les 9090, 9050, 9017, 9036, 605, 9053, 9034, 9033, 9032, 9009; polígon 159 parcel·les 122, 9001 i 124 del terme municipal d’Elx (Alacant).

Òrgan competent per a autoritzar la instal·lació: Servici Territorial d’Indústria, Energia i Mines d’Alacant de la Conselleria d’Innovació, Indústria, Comerç i Turisme.

La central fotovoltaica «Santa Ana II», també de titularitat del mateix promotor, es tramita en l’expedient administratiu ATALFE/2020/32.

Els dos expedients inicialment van ser sotmesos al tràmit d’informació pública i consultes corresponents per un termini de trenta dies, d’acord amb el que establixen els articles 23 i 24 del Decret llei 14/2020, de 7 d’agost, del Consell de la Generalitat. A este efecte, es va publicar un anunci conjunt en el *Diari Oficial de la Generalitat Valenciana*  de data 27 de gener de 2022 i en el *Butlletí Oficial de la Província d’Alacant*  de data 11 de gener de 2022. Posteriorment, a causa de modificacions substancials produïdes en la infraestructura d’evacuació compartida per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica, l’expedient va ser sotmés a un nou tràmit d’informació pública i consultes corresponents per un termini de quinze dies, d’acord amb el que establix l’article 23 del Decret llei 14/2020, de 7 d’agost, del Consell de la Generalitat. A este efecte, es va publicar un anunci en el *Diari Oficial de la Generalitat Valenciana*  de data 20 de setembre de 2023 i en el *Butlletí Oficial de la Província d’Alacant*  en la mateixa data.

A causa de noves modificacions substancials produïdes en la infraestructura d’evacuació compartida per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica, es procedix a esta nova informació pública del traçat modificat de la infraestructura d’evacuació compartida.

Els dos projectes disposen d’informe de determinació d’afeccions ambientals emés per la Direcció General d’Urbanisme, Paisatge i Avaluació Ambiental, de data 6 de maig de 2024, segons el que s’establix en l’article 19 bis del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica, en què es resol la continuació del procediment per no apreciar-se efectes significatius sobre el medi ambient que requerisquen el seu sotmetiment a un procediment d’avaluació ambiental. Este informe està exposat per a consulta pública en l’adreça electrònica següent:

<https://mediambient.gva.es/va/web/evaluacion-ambiental/seguiment-d-expedients-d-avaluacio-d-impacte-ambiental->

Documents sotmesos a informació pública:

–  Projecte. Denominació: Addenda al projecte d’execució «Línia subterrània de mitjana tensió de 6.772 m, per a evacuar l’energia generada de les plantes fotovoltaiques «FV Santa Ana I» i «FV Santa Ana II»».

– Addenda a l’estudi d’impacte ambiental.

– Addenda a l’estudi d’integració paisatgística.

– Memòria justificativa del compliment dels criteris del Decret llei 14/2020.

– Addenda al Pla de desmantellament i restitució del terreny i entorn afectat.

– Plec general de normes de seguretat en prevenció d’incendis forestals.

– Separates dirigides a: Ajuntament d’Elx, Mancomunidad de los Canales del Taibilla, OA, Confederació Hidrogràfica del Xúquer, OA I-DE Redes Eléctricas Inteligentes, SAU, Aigües i Sanejament d’Elx, SA i Comunidad General de Regantes Riegos de Levante I.S.

Pressupost: 870.176,91 €

Característiques principals:

La modificació del projecte objecte d’esta nova informació pública comença en la parcel·la 9090 del polígon 163 del terme municipal d’Elx (Alacant), a través d’una línia subterrània 20 kV de 6.772 m de longitud total amb conductor HEPRZ1 12/20 kV 3x(1x630) mm², fins al punt de connexió de la central amb la xarxa de distribució, que es realitzarà en les barres de 20 kV de la subestació «ST Salades», de titularitat del gestor de la xarxa de distribució, I-DE Redes Eléctricas Inteligentes, SAU, situada en la parcel·la 124 del polígon 159 del terme municipal d’Elx (Alacant)

Finalitat: Generació d’energia elèctrica mitjançant una instal·lació solar fotovoltaica, així com la seua evacuació a la xarxa de distribució d’energia elèctrica.

La documentació serà exposada per a consulta pública en l’adreça electrònica següent:

<https://cindi.gva.es/web/energia/informacion-publica>, en castellà i

<https://cindi.gva.es/va/web/energia/informacion-publica>, en valencià, en l’apartat «Informació pública», disponibles l’endemà de la publicació.

Segons la modificació realitzada, en virtut del Decret llei 1/2022, de 22 d’abril, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna, de l’article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d’urgència, d’acord amb la Llei 39/2015, de procediment administratiu comú de les administracions públiques. Per tot això, l’aplicació al procediment de la tramitació d’urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s’indica en l’article 33 de la llei esmentada.

Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació mencionada en l’adreça electrònica indicada, així com dirigir al citat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d’este anunci. Les al·legacions es podran presentar per via telemàtica a través de la seu electrònica de la Generalitat, mitjançant l’enllaç següent

<https://www.gva.es/va/inicio/procedimientos?id_proc=15222&version=amp>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 5 de novembre de 2024

Sara Blanes Bas

Cap del Servici Territorial d'Indústria, Energia i Mines d'Alacant